Meistarklases norisināsies 4. oktobrī no pl.13.30 – 15.00 un 16.00 – 18.00 Ventspils koncertzālē *Latvija*. Aktīvai dalībai meistarklasēs aicināti Ventspils mūzikas vidusskolas un Jāzepa Vītola Latvijas Mūzikas akadēmijas studenti, demonstrējot vienu sagatavotu ērģeļu literatūras skaņdarbu un demonstrējuma otrā pusē pievēršoties improvizācijas iesākumam. Tā kā Latvijā nav izveidojusies plaša ērģeļu improvizācijas skola, tad šī būs reta iespēja kaut nedaudz ieskatīties improvizācijas mākslas aizkulisēs. Tāpat aicināti arī citi interesenti piedalīties meistarklasēs, atrodoties klausītāju rindās un ar iespēju meistarklašu noslēgumā saņemt sertifikātu par meistarklases apmeklējumu. Visi meistarklašu dalībnieki aicināti uz Lāslo Fašanga koncertiem Rīgā un Ventspilī bez maksas, iepriekš piesakoties un aizpildot pieteikuma veidlapu. Veidlapa pieejama Rīgas Doma mājas lapā sadaļā *Koncerti* un aizpildāma līdz 4.oktobra pl.13.00 ( to varēs izdarīt arī, ierodoties pirms meistarklašu sākuma).